เจ็บเต้านมข้างซ้านใต้รักเเร้ค่ะ หนูอายุ18-19ค่ะ คล้ำเจอก้อนข้างซ้ายใต้รักเเร้เมื่อปีที่เเล้วค่ะ ตอนเเรกที่คล้ำเจอพอกดๆเเล้วจะมีอาการเจ็บค่ะ เเต่พอมีประจำเดือนก็จะเจ็บ. พอมาต้นปีนี้ผ่านมาไม่กี่วันมีอาการเจ็บจี๊ดๆที่เดิมค่ะไม่กดก็เจ็บ ลักษณะของก้อนนั้นเป็นเเข็งๆค่ะ ขยับไปไหนไม่ได้. ใช้มะเร็งไหมคะ? เเล้วถ้าเป็นจะรักษาหายไหมคะ (กลัวมากค่ะ)😰
สวัสดีค่ะ เพาะบรรเลง,กาคลำเจอก้อนที่รักแร้ดังกล่าว อาจเป็น1. ส่วนเนื้อเยื่อของเต้านมที่เจริญเติบโตยื่นเข้าไปในรักแร้ ซึ่งเมื่อมีประจำเดือน ก็อาจจะขยายใหญ่ขึ้น ทำให้คลำได้เป็นก้อนได้ และอาจมีอาการเจ็บคัดตึงคล้ายกับการเจ็บและคัดตึงที่เต้านม ถือเป็นลักษณะที่เป็นมาแต่กำเนิด ไม่ได้อันตรายแต่อย่างใด2. เนื้อเยื่อไขมันที่ไปสะสมมากขึ้นในกรณีที่มีน้ำหนักตัวเพิ่มขึ้น หรืออายุมากขึ้น แต่ไม่ได้ทำให้มีอาการเจ็บ3. ก้อนเนื้องอกต่างๆ ของเนื้อเยื่อเกี่ยวพัน เช่น ก้อนเนื้องอกไขมัน ก้อนซีสต์ไขมันใต้ผิวหนัง เป็นต้น แต่โดยปกติก็ไม่ได้ทำให้มีอาการเจ็บ4. ก้อนเนื้องอกธรรมดาของเต้านมส่วนที่ยื่นเข้าไปในรักแร้สำหรับมะเร็งเต้านมนั้น พบได้น้อยมากในคนอายุ 18-19 ปีค่ะ และหากเป็นมาหลายเดือนแล้ว หากเป็นมะเร็งจริง ก้อนก็จะโตขึ้นมากแล้วค่ะ5. ต่อมน้ำเหลืองโต ซึ่งเกิดได้จากหลายสาเหตุ เช่น การมีแผลติดเชื้อที่บริเวณมือหรือแขน โรคแมวข่วน เป็นต้นดังนั้น หากก้อนเป็นมานานแล้ว ไม่โตขึ้น ไม่มีอาการอื่นๆ นอกจากอาการเจ็บก่อนมีประจำเดือนมา ก็อาจเป็นของเต้านมที่ยื่นเข้าไปในรักแร้ได้ หากไม่แน่ใจ ก็อาจไปพบแพทย์เพื่อตรวจค่ะ